18.9.2010 Den Europæiske Unions Tidende L 246/33 KOMMISSIONENS FORORDNING (EU) Nr. 823/2010 af 17. september 2010 om gennemførelse af Europa-Parlamentets og Rådets forordning (EF) nr. 452/2008 om udarbejdelse og udvikling af statistikker over uddannelse og livslang læring, for så vidt angår statistikker over voksnes deltagelse i livslang læring (EØS-relevant tekst) EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Europa-Parlamentets og Rådets forordning (EF) nr. 452/2008 af 23. april 2008 om udarbejdelse og udvik- ling af statistikker over uddannelse og livslang læring ()), særlig artikel 6, stk. 1, og ud fra følgende betragtninger: (1) — Ved forordning (EF) nr. 452/2008 er der fastlagt fælles retningslinjer for systematisk udarbejdelse af EF-stati- stikker inden for uddannelse og livslang læring. (2) I henhold til artikel 6, stk. 1, i forordning (EF) nr. 452/2008 skal Kommissionen vedtage gennemførel- sesforanstaltninger med henblik på at sikre fremsendelse af data af høj kvalitet. (3) — Det er nødvendigt at vedtage foranstaltninger til gennem- førelse af individuelle statistiske aktioner med henblik på udarbejdelse af statistikker over voksnes deltagelse i livs- lang læring, som er omfattet af område 2 i forordning (EF) nr. 452/2008. (4) — Ved udarbejdelsen og formidlingen af europæiske stati- stikker inden for uddannelse og livslang læring bør medlemsstaternes og EU's statistiske myndigheder over- holde de principper, der er fastsat i adfærdskodeksen for europæiske statistikker, som blev godkendt ved Kommis- sionens henstilling af 25. maj 2005 om medlemssta- ternes og Fællesskabets statistikmyndigheders uafhæn- gighed, integritet og ansvarlighed (?). (5) — Foranstaltningerne i denne forordning er i overensstem- melse med udtalelse fra Udvalget for det Europæiske Statistiske System — VEDTAGET DENNE FORORDNING: Artikel 1 Indsamlingen af data i forbindelse med den første undersøgelse af voksnes deltagelse eller ikke-deltagelse i livslang læring (voksenundervisningsundersøgelse) finder sted mellem den 1. juli 2011 og den 30. juni 2012. Den referenceperiode, for hvilken der skal indsamles data om deltagelse i læringsaktivi- teter, er de 12 måneder, der går forud for dataindsamlings- perioden. Der indsamles data hvert femte år. (1) EUT L 145 af 4.6.2008, s. 227. (?) KOM(2005) 217 endelig. Artikel 2 Undersøgelsen skal dække aldersgruppen 25-64 år. Aldersgrup- perne 18-24 og 65-69 år dækkes på frivillig basis. Artikel 3 Variablerne for de emner, der er omfattet af undersøgelsen som anført under område 2 i forordning (EF) nr. 452/2008, og opdelingen heraf fremgår af bilag I til nærværende forordning. Artikel 4 Datakilderne og omfanget af stikprøverne for område 2 er fastsat i bilaget til forordning (EF) nr. 452/2008. Stikprøveme- toden og præcisionskravene til opfyldelse af disse krav er beskrevet i bilag II til nærværende forordning. Artikel 5 Medlemsstaterne indsender en kvalitetsrapport til Kommis- sionen (Eurostat) om undersøgelsen af voksnes deltagelse og ikke-deltagelse i livslang læring i henhold til de kvalitetskriterier, der er nævnt i artikel 4, stk. 1, litra d), i forordning (EF) nr. 452/2008, og de yderligere krav, der er fastsat i bilag II til nærværende forordning. Artikel 6 Med henblik på at harmonisere de forskellige landes undersø- gelsesresultater bedst muligt foreslår Kommissionen (Eurostat) i nært samarbejde med medlemsstaterne metodologiske og prak- tiske anbefalinger og retningslinjer til gennemførelse af under- søgelsen i form af en »Adult Education Survey Manual« (manual til brug for voksenundervisningsundersøgelsen), hvori skal indgå et standardiseret spørgeskema. Artikel 7 Medlemsstaterne indberetter »rene« mikrodatafiler til Kommis- sionen (Eurostat) senest 6 måneder efter udløbet af den natio- nale dataindsamlingsperiode. Medlemsstaterne indsender kvalitetsrapporten til Kommissionen (Eurostat) senest 3 måneder efter indberetningen af mikrodat- afilerne. Artikel 8 Kravene i denne forordning er minimumskrav. Medlemsstaterne kan fastsætte yderligere krav på nationalt plan, forudsat at kvali- tetskravene i denne forordning ikke tilsidesættes.